Balikuhai

Balikuhai marupakan wadai has Barabai, Hulu Sungai Tengah nang dalam basa Indunisia ba'arti wadai nang dibulak-balik. Imbah dibulak-balik wadai ngini parcikakan kuncangan hintalu nang bacampur mantega.

Balikuhai diulah matan galapung baras nang dicampur gula habang wan rarampah janis adas nang maulah rasanya has. Cara maulahnya dituang ka rinjing sagi ampat wan bamudil kutak-kutak, imbah ngitu diubar di atas atang satangah manit. Salawas prusis mamasak, adunan tadi diparcikakan ka hintalu bakuncang wan mantega pakai daun pandan.

 Catatan batis 

Tumbung:Wadai Banjar
Tumbung:Makanan Banjar